recursal/SuperWikiNEXT-32B huggingface dataset:
ஆஸ்திரேலிய நேர வலயங்கள்
**ஆஸ்திரேலிய நேர வலயம்** எனப்படுவது ஆஸ்திரேலியா கண்டத்தில் கடைப்பிடிக்கப்படும் நேர வலயத்தைக் குறிக்கும். ஆஸ்திரேலியாவில் தற்போது கிரீன்விச் நேர வலயத்தில் இருந்து வேறுபட்ட மூன்று நேர வலயங்கள் நடைமுறையில் உள்ளன. அவையாவன: கீழைத்தேய (UTC+10, AEST), மத்திய (UTC+9:30, ACST) மற்றும் மேற்கத்தைய (UTC+8, AWST). இவற்றைவிட சில பகுதிகள் அதிகாரபூர்வமற்ற "மத்திய மேற்கத்திய" (UTC+8:45) நேர அலகைப் பயன்படுத்துகின்றன. ஆஸ்திரேலியாவின் வெளியே உள்ள பல பிரதேசங்கள் தமக்கென வேறுபட்ட நேர வலயங்களைப் பயன்படுத்துகின்றன.

ஆஸ்திரேலியாவின் அனைத்துக் குடியேற்ற நாடுகளும் தரப்படுத்தப்பட்ட நேரத்தை 1890களில் அறிமுகப்படுத்தின.

ஆஸ்திரேலிய மாநிலங்களில் நியூ சவுத் வேல்ஸ், ஆஸ்திரேலிய தலைநகரப் பிரதேசம், விக்டோரியா, தாஸ்மானியா, தெற்கு ஆஸ்திரேலியா ஆகியன ஆண்டு தோறும் கோடை காலங்களில் பகலொளி சேமிப்பு நேரத்தை அறிமுகப்படுத்துகின்றன. மேற்கு ஆஸ்திரேலியா பகலொளி சேமிப்பு நேரத்தை சோதனைக்காக அறிமுகப்படுத்தியுள்ளது. குயின்ஸ்லாந்து, வட மண்டலம் ஆகியவற்றில் பகலொளி சேமிப்பு நடைமுறையில் இல்லை.

மாநிலங்களில் நேரங்கள்
---------------------

 மேற்கு  
ஆஸ்திரேலியா
வட  
 மண்டலம்
தெற்கு   
ஆஸ்திரேலியா
குயின்ஸ்லாந்து
நியூ சவுத்   
வேல்ஸ்
ஆஸ்திரேலிய 
  
தலைநகரப்   
பிரதேசம் 
விக்டோறியா
தாஸ்மானியா
இந்தியப் பெருங்கடல்
திமோர்  
கடல்
கார்பெண்டாரியா  
வளைகுடா
அரபூரா கடல்
பெரும்  
ஆஸ்திரேலிய  
பைற்
தாஸ்மான்  
கடல்
பாஸ் நீரிணை
பவளக்  
கடல்
●
●
●
●
●
●
தெற்கு  
பசிபிக்  
கடல்
தெற்குப் பெருங்கடல்
●
●
பெரும்  
தடுப்பு  
பவளத்திட்டு

**மேற்கத்திய தரப்படுத்தப்பட்ட நேரம் (AWST) - UTC+8 மணி**

* மேற்கு ஆஸ்திரேலியா

**மத்திய தரப்படுத்தப்பட்ட நேரம் (ACST)- UTC+9:30 மணி**

* தெற்கு ஆஸ்திரேலியா
* வட மண்டலம்

**கீழைத்தேய தரப்படுத்தப்பட்ட நேரம் (AEST) - UTC+10 மணி**

* குயின்ஸ்லாந்து
* நியூ சவுத் வேல்ஸ்
* ஆஸ்திரேலிய தலைநகரப் பிரதேசம்
* விக்டோரியா
* தாஸ்மானியா

மேற்கோள்கள்
-----------

1. ↑  "Official government website". 2008-08-20 அன்று மூலம் பரணிடப்பட்டது. 2008-10-18 அன்று பார்க்கப்பட்டது.
2. ↑  *Standard Time Act* 2005
3. ↑  *The Standard Time Act* 1898
4. ↑  "*Standard Time Act* 2005". 2006-08-31 அன்று மூலம் பரணிடப்பட்டது. 2008-10-18 அன்று பார்க்கப்பட்டது.
5. ↑  "*Standard Time Act* 1894" (PDF). 2006-02-16 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2006-02-16 அன்று பார்க்கப்பட்டது.
6. ↑  "*Standard Time Act* 1987 No 149". 2012-01-12 அன்று மூலம் பரணிடப்பட்டது. 2008-10-18 அன்று பார்க்கப்பட்டது.
7. ↑  Standard Time and Summer Time Act 1972
8. ↑  "*Summer Time Act* 1972" (PDF). 2008-06-25 அன்று மூலம் (PDF) பரணிடப்பட்டது. 2008-10-18 அன்று பார்க்கப்பட்டது.
9. ↑  *Standard Time Act* 1895

வெளி இணைப்புகள்
---------------

* ஆஸ்திரேலிய நேர வலய விவரங்கள் பரணிடப்பட்டது 2008-08-20 at the வந்தவழி இயந்திரம்
**அடினோசின் முப்பொசுபேற்று** அல்லது **அடினோசின் முப்பாசுப்பேட்டு** ('Adenosine triphosphate' (ATP)) என்பது அனைத்து உயிரினங்களின் கலங்களிலும் பயன்படுத்தப்படும் ஒரு முக்கியமான துணை நொதியமாகும். இது உயிரினங்களில் சக்திக்கான அளவீடாக உள்ளது. கலத்துக்கிடையில் அனுசேபத்துக்காக சக்தியை இடம் மாற்றும் முக்கியமான மூலக்கூறாக அடினோசின் முப்பொசுபேற்று விளங்குகின்றது. ஒளித்தொகுப்பு, காற்றுள்ள சுவாசம் மற்றும் காற்றின்றிய சுவாசம் போன்ற உயிர்ச் செயன்முறைகள் இம்முறைகள் மூலம் கிடைக்கும் சக்தியை உயிரினங்கள் இம்மூலக்கூறில் சேமிக்கின்றன. அடினோசின் முப்பொஸ்ஃபேட்டில் மூன்று பொஸ்ஃபேட் கூட்டங்கள் உள்ளன. இம்மூலக்கூறு அடினோசின் இருபொபொசுபேற்று (ADP) மற்றும் அடினோசின் ஒற்றைபொசுபேற்று (AMP) ஆகியவற்றிலிருந்து உருவாக்கப்படுகின்றது. அடினோசின் முப்பாசுப்பேட்டை சக்தி பிறப்பிக்க உயிரினங்கள் பயன்படுத்தும் போது அது மீண்டும் ADP, AMP ஆக மாற்றப்படுகின்றது. சாதாரணமாக மனித உடலில் 250 கிராம் ATP காணப்படும்.

பௌதிக மற்றும் இரசாயன இயல்புகள்
------------------------------

அடினோசின் (அடினைன் மற்றும் ரைபோஸ் வெல்லத்தால் ஆக்கப்பட்டது), மற்றும் மூன்று பாசுப்பேட்டு கூட்டங்கள் (முப்பொஸ்ஃபேட்) ஆகியன அடினோசின் முப்பாசுப்பேட்டை ஆக்குகின்றன. ATP ஒரு நிலைப்புத்தன்மை குறைவான சேர்வையாகும். அது இலகுவில் நீரில் அழிவடையக்கூடியது. எனினும் pH 6.8 மற்றும் 7.4க்கு இடையில் ஓரளவுக்கு நிலைப்புத் தன்மையுடன் காணப்படும். அடினோசின் முப்பொசுபேற்று நீரில் இலகுவாகக் கரையக்கூடியது. இது நீரேற்றப்படும் போது சக்தியை வெளியிடும். இச்சக்தியே உயிரினங்களின் செயற்பாட்டுக்குப் பயன்படுத்தப்படுகின்றது.

ATP + H  
2O → ADP + Pi   ΔG˚ = −30.5 kJ/mol (−7.3 kcal/mol)
ATP + H  
2O → AMP + PPi   ΔG˚ = −45.6 kJ/mol (−10.9 kcal/mol)

உயிரியல் தொகுப்பு
-----------------

உயிரினமொன்றின் பல்வேறு அனுசேபச் செயற்பாடுகளின் போது வெளிவிடப்படும் சக்தியைத் தற்காலிகமாகச் சேமிக்க அடினோசின் முப்பாசுப்பேட்டு பயன்படுகின்றது. பொதுவாக ஒரு கலத்தில் 1-10 மில்லி mol/dm3 செறிவில் இது காணப்படும். எளிய மாப்பொருட்களை அல்லது இலிப்பிட்டுக்களை ஒக்சியேற்றுவதிலிருந்து பெறப்படும் சக்தியைக் கொண்டு ATP ADPயிலிருந்து தயாரிக்கப்படும். இவ்வாறு ஒக்சியேற்றுவதற்கு முன்னர் சிக்கலான காபோவைதரேற்றுக்கள் மற்றும் சிக்கலான இலிப்பிட்டுக்கள் நீரேற்றுவதன் மூலம் எளிய வடிவத்துக்கு மாற்றப்படும். குளுக்கோசு மற்றும் ஃப்ரக்டோசு போன்ற எளிய வெல்லங்களாக சிக்கலான காபோவைதரேற்றுக்கள் மாற்றப்படுவதுடன்; கொழுப்பானது கொழுப்பமிலம் ஆகவும் கிளிசரோல் ஆகவும் மாற்றப்படும்.

ஒரு மூலக்கூறு குளுக்கோசை முழுமையாக நீராகவும், காபனீரொக்சைட்டாகவும் ஒக்சியேற்றுவதால் கிடைக்கப்பெறும் சக்தியைக் கொண்டு 30 ATP மூலக்கூறுகளைத் தொகுக்க முடியும்.

மேற்கோள்கள்
-----------

1. ↑  "Adenosine 5'-triphosphate disodium salt Product Information" (PDF). Sigma. 2019-03-23 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2019-03-22 அன்று பார்க்கப்பட்டது.
2. ↑  Knowles, J. R. (1980). "Enzyme-catalyzed phosphoryl transfer reactions". *Annu. Rev. Biochem.* **49**: 877–919. doi:10.1146/annurev.bi.49.070180.004305. பப்மெட்:6250450. .
3. ↑  Törnroth-Horsefield, S.; Neutze, R. (December 2008). "Opening and closing the metabolite gate". *Proc. Natl. Acad. Sci. USA* **105** (50): 19565–19566. doi:10.1073/pnas.0810654106. பப்மெட்:19073922. Bibcode: 2008PNAS..10519565T.
**தேசிய தொலையுணர்வு மையம்** (*National Remote Sensing Centre*) இந்திய விண்வெளித் துறையின் கீழ் இயங்கும் ஓர் மையமாகும். இம்மையம் ஐதராபாத் நகரின் தெற்கே 60 கட்டை (கிலோ மீட்டர்) தொலைவில் இயங்கி வருகின்றது. இந்திய தொலையணர்வு செயற்கைக்கோள் கொடுக்கும் தகவல்களை மதிப்பீடு செய்து, பயன்படுத்தும் விதத்தில் மாற்றுவது இதன் பணியாகும். நீர்நிலைத் தகவல்கள், வேளாண்மை, மண் மற்றும் நில மேலாண்மை, தாது பொருட்கள் கண்டறிதல், நிலத்தடி நீர் தகவல்கள், நில அளவிடுதல், கடல் மேலாண்மை மற்றும் மீன் கண்டறிதல், சுற்றுசூழல் நிலை, காடு மற்றும் சார்ந்த தகவல்கள், நகர் திட்டமிடுதல் ஆகிய பணிகளுக்கு தகவல்களை இம் மையம் கொடுக்கின்றது.

நிதி
----

தேசிய தொலையுணர்வு மையங்கள் பெரும்பாலும் மாநில மற்றும் மத்திய அரசின் நிதியினால் நிர்வகிக்கப்படுகிறது. ஆனால் செயற்கைக்கோள் அனுப்பும் படங்களை விற்பனை செய்வதன் மூலம் வணிகத்தையும் மேற்கொண்டு வருவாய் ஈட்டுகிறது. பல்வேறு அரசு, தனியார் அமைப்புகளுக்கு ஆலோசனையினையும் வழங்குகிறது. தகவல் அறியும் உரிமை எண்: என்.ஆர்.இ.எஸ்.சி / ஆர் / இ / 20/00021, வருவாய் மற்றும் மானிய மதிப்புகள் 2014 முதல் 2019 ஆண்டு வரை வெளியிடப்படுகின்றன.

**தேசிய தொலையுணர்வு மையத்தின்** ஆண்டு வாரியான வருவாய் விவரம்

| எஸ் | நிதி ஆண்டு | செயற்கைக்கோள் தரவின் மூலம் வருவாய் (ரூபாய் லட்சத்தில்) | ஆலோசனை சேவை மூலம் வருவாய்
(லட்சத்தில்) | வழங்கிய நிதி
மாநில மற்றும் மத்திய அரசுகள்
(INR லட்சத்தில்) |
| --- | --- | --- | --- | --- |
| 1 | 2014 - 2015 | 2085.21 | 670.83 | 29069.43 |
| 2 | 2015 - 2016 | 3069.84 | 191.99 | 37366.81 |
| 3 | 2016 - 2017 | 1007.49 | 838.77 | 38109.31 |
| 4 | 2017 - 2018 | 1417.69 | 1571.75 | 47271.95 |
| 5 | 2018 - 2019 | 1643.91 | 4872.03 | 49437.40 |

மேற்கோள்கள்
-----------

1. ↑  "National Remote Sensing Centre (NRSC) - ISRO". *www.isro.gov.in*. ISRO. 26 பிப்ரவரி 2019 அன்று மூலம் பரணிடப்பட்டது. 2 March 2019 அன்று பார்க்கப்பட்டது.

அதிகாரப்பூர்வ இணையதளம்
----------------------

 பரணிடப்பட்டது 2011-04-30 at the வந்தவழி இயந்திரம்
**ந. மா. முத்துக்கூத்தன்** (*Muthukoothan*; 25 மே 1925 – 1 மே 2005) நாடக நடிகரும், தமிழ்த் திரைப்பட நடிகரும், பாடலாசிரியரும், கவிஞரும், வில்லுப்பாட்டுக் கலைஞரும் ஆவார்.

ஆரம்பகால வாழ்க்கை
-----------------

ந. மா. முத்துக்கூத்தன் திருச்சிராப்பள்ளி மாவட்டம் பொய்யாமணி என்னும் ஊரில் 1925 மே 25 அன்று நமச்சிவாயம், மாரியம்மாள் இணையருக்கு பிறந்தவர். 1942 ஆம் ஆண்டு முதல் நாடகத்துறையிலும், திரைத்துறையிலும் கலைப்பணிகளைத் தொடங்கியவர். நடிப்பிசைப் புலவர் கே. ஆர். ராமசாமியின் "கிருட்டினன் நாடக சபா", எஸ். எஸ். ராஜேந்திரன் நாடக மன்றம், எம்.ஜி.ஆர். நாடக மன்றம் ஆகிய நாடகக் குழுக்களில் இணைந்து நாடகங்களில் நகைச்சுவை வேடமணிந்து நடித்தவர்.

திரைப்பட நடிகர்
---------------

இவர் 1952 ஆம் ஆண்டு திரைத்துறையில் நடிகராகப் பலவகையில் பங்களித்தவர். பராசக்தி, இரத்தக்கண்ணீர் , இராஜராஜன், நாடோடி மன்னன், நல்லவன் வாழ்வான், புதிய பூமி, தாய் மகளுக்கு கட்டிய தாலி உள்ளிட்ட திரைப்படங்களில் பல்வேறு பாத்திரங்களில் நடித்தவர்.

பாடலாசிரியர்
------------

இவர் 1953 ஆம் ஆண்டிலிருந்து அம்மையப்பன், நாடோடி மன்னன், அரசிளங்குமரி, இராஜராஜன், கலை அரசி, மந்திரவாதி, திருடாதே, அரச கட்டளை, நாகமலை அழகி உள்ளிட்ட நாற்பதுக்கும் மேற்பட்ட திரைப்படங்களில்  பாடல், உரையாடல் எழுதியவர் ஆவார்.

கலைத்துறை
---------

இவர் கலைவாணர் என். எசு. கிருட்டிணன் பயன்படுத்திய வில் கருவியை, அவர்தம் துணைவியார் டி. ஏ. மதுரமிருந்து அன்பளிப்பாக வாங்கி, வில்லுப்பாட்டுக் கலைக்குப் புத்துயிர் ஊட்டியவர் ஆவார். தென்தமிழகத்தில் வழக்கத்தில் இருந்த வில்லுப்பாட்டுக் கலையை வடதமிழகத்தில் பரவலாக்கினார். கலைவாணரின் வாழ்க்கை வரலாற்றை வில்லுப்பாட்டு வடிவமாக்கி, அவர்தம் முதல் நினைவுநாளான 1958 ஆகத்து 31 இல் கலைவாணரின் இல்லத்தில் நிகழ்த்தினார்.

விருதுகள்
---------

1. சென்னைப் பகுத்தறிவாளர் கழகத்தின் "பாரதிதாசன் விருது (1987)
2. தந்தை பெரியார் தமிழிசை மன்றத்தின் "நற்றமிழ்க் கூத்தர் விருது" (1998)
3. இலக்கிய வீதி அமைப்பின் "தாராபாரதி விருது" (2002)
4. ஆழ்வார்கள் ஆய்வு மையத்தின் "தமிழ்ச்செம்மல் விருது" (2003).

குடும்பம்
---------

ந. மா. முத்துக்கூத்தன் 1954 அக்டோபர் 24 இல் பேரறிஞர் அண்ணா தலைமையில் மரகதம் என்பவரை சாதிமறுப்புத் திருமணம் செய்துகொண்டார்.  இவர்களுக்கு ஒரு மகனும் ஐந்து மகள்களும் உள்ளனர். இவரால் பெரிதும் மதிக்கப்பட்ட கலைவாணர் என். எசு. கிருட்டிணன் நினைவாகத் தம் மகனுக்குக் கலைவாணன் என்று பெயரிட்டார்.

எழுதிய நூல்கள்
--------------

1. பாதை மாறாத பாட்டுப் பயணம் (தன் வரலாறு)
2. தமிழிசைப் பாடல்கள் (தொகுப்பு)
3. பகை வென்ற சோழன் (நாடகம்)
4. இசை வெள்ளத்தில் எதிர்நீச்சல் (குறும் புதினம்)
5. மொழிகள் குல முதல்வி (தமிழ் மொழியின் சிறப்புரைக்கும் நூல்)
6. துணை நடிகர் துரைக்கண்ணு (நடிகர்களின் வாழ்க்கை பற்றியது)
7. எல்லாரும் நல்லா இருக்கணும்
8. நெல்லம்மா (கதை-விதை-கவிதை)
9. என் கச்சேரிகள்.

மறைவு
-----

முத்துக்கூத்தன் 2005 மே 1 அன்று இயற்கை எய்தினார்.

மேற்கோள்கள்
-----------

1. 1 2 3 4 5 6 7 8  "முனைவர் மு.இளங்கோவன் - Dr. Mu. Elangovan: தமிழிசைக் கலைஞர் கலைமாமணி ந. மா. முத்துக்கூத்தனார்". *முனைவர் மு.இளங்கோவன் - Dr. Mu. Elangovan*. 8 சனவரி 2018. 3 ஏப்ரல் 2022 அன்று பார்க்கப்பட்டது.
2. ↑  நவ 01, பதிவு செய்த நாள்:; 2019. "திண்ணை!". *Dinamalar*. 2022-04-03 அன்று பார்க்கப்பட்டது.CS1 maint: extra punctuation (link)
3. ↑  ஏப் 12, பதிவு செய்த நாள்:; 2013. "திண்ணை!". *Dinamalar*. 2022-04-03 அன்று பார்க்கப்பட்டது.CS1 maint: extra punctuation (link)

வெளி இணைப்புகள்
---------------

* திரைப்பட விவரம்
**அஜ்மீர் மாநிலம்** (*Ajmer State*)1950 முதல் 1956 வரை அஜ்மீரை தலைநகராகக் கொண்டு இந்தியாவிற்குள் ஒரு தனி மாநிலமாக இருந்தது.  அஜ்மீர் மாநிலம் 1950 ஆம் ஆண்டில் முன்னாள் மாகாணமான அஜ்மீர்-மேர்வாராவிலிருந்து உருவாக்கப்பட்டது. இது ஆகஸ்ட் 15, 1947 இல் இந்திய ஒன்றியத்தின் ஒரு மாகாணமாக மாறியது. இது இராசத்தான் மாநிலத்திற்குள் ஒரு நிலப்பகுதியை உருவாக்கியது. 1956 இல் மாநிலங்கள் மறுசீரமைப்புச் சட்டத்தைத் தொடர்ந்து அது இராசத்தானுடன் இணைக்கப்பட்டது.

வரலாறு
------

 1909 இராஜபுதனத்தின் வரைபடம், அஜ்மீர்-மேர்வாராவை தனிப் பிரதேசமாகக் காட்டுகிறது
அஜ்மீர் மாநிலம் அஜ்மீர்-மேர்வாரா பகுதியிலிருந்து உருவாக்கப்பட்டது.இது பிரித்தானிய இந்தியாவின் காலத்தில் ஆங்கிலேயர் கட்டுப்பாட்டில் இருந்த மாகாணமாக இருந்தது. அஜ்மீர்-மேர்வாரா பகுதி 1818 இல் மராத்தியர்களிடமிருந்து ஆங்கிலேயர்களால் வாங்கப்பட்டது. இந்தியாவின் சுதந்திரத்திற்குப் பிறகு, அஜ்மீர்-மேர்வாரா இந்திய ஒன்றியத்தின் ஒரு மாகாணமாக மாறியது.

1950 ஆம் ஆண்டு ஜனவரி 26 ஆம் தேதி இந்தியக் குடியரசிற்குள் அஜ்மீர் மாநிலம் என்று பெயரிடப்பட்ட "சி" மாநிலமாக நிறுவப்படும் வரை இது ஒரு மாகாணமாக இருந்தது. "சி" வகுப்பு மாநிலங்கள் மத்திய அரசின் நேரடி ஆட்சியின் கீழ் இருந்தன. 

### கலைப்பு

1956 இல், இந்தியாவின் மாநில எல்லைகள் மறுசீரமைக்கப்பட்டபோது, அது அப்போதைய இராசத்தான் மாநிலத்தின் ஒரு மாவட்டமாக மாறியது.   அஜ்மீர் மாநிலம் 1 நவம்பர் 1956 அன்று இராசத்தான் மாநிலத்துடன் இணைக்கப்பட்டது. முந்தைய செய்ப்பூர் மாவட்டத்தின் கிசன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது.

சான்றுகள்
---------

1. 1 2 3  Ajmer State : Chief Commissioners
2. ↑  "States Reorganisation Act, 1956". India Code Updated Acts. Ministry of Law and Justice, Government of India. 31 August 1956. pp. section 9. 16 May 2013 அன்று பார்க்கப்பட்டது.
3. ↑  Census of India, 1961: Rajasthan
4. ↑  Sharma, Nidhi (2000). *Transition from Feudalism to Democracy*, Jaipur: Aalekh Publishers, ISBN 81-87359-06-4, pp.197–201,205–6
**ஜேம்ஸ் ஜோசப் ப்ரௌன்** (*James Joseph Brown*, மே 3, 1933 - டிசம்பர் 25, 2006) பலராலும் *சோல் இசையில் தந்தை* (The Godfather of Soul) என்றழைக்கப்பட்டார். *கேளிக்கைத் துறையிலேயே கடுமையாக உழைக்கும் மனிதன்* (The Hardest Working Man in Show Business) என்ற பெயரும் இவருக்கு இருந்தது. அமெரிக்காவைச் சேர்ந்த இவர் இருபதாம் நூற்றாண்டின் இசையின் போக்கை மாற்றியமைத்தவர்களில் மிகவும் முக்கியமானவர். பலத்த குரலில் பாடும் பழக்கம், வெறிபிடித்த் ஆட்டம் மற்றும் தனித்தன்மையுள்ள தாளக்கட்டுக்குச் சொந்தக்காரர்.

பாடகர், பாடலாசிரியர், பாடற்குழுத் தலைவர், பாடல் தயாரிப்பாளர் என்று பல முகங்களைக் கொண்டவர். Gospel இசையெனப்படும் தேவாலயங்களில் பாடும் இசை மற்றும் rhythm and blues இசை வகைகளிலிருந்து Soul இசை மற்றும் funk இசை உருவாக மிகப்பெரும் சக்தியாகவிருந்தவர் ஜேம்ஸ் ப்ரௌன். இதுபோக, ராக் (rock), ஜாஸ் (Jazz), டிஸ்கோ (disco), டான்ஸ் (dance), இலத்திரனிசை (electronic music), ரெகே (reggae), ஆஃப்ரோ-பீட் (afrobeat), ஹிப் ஹொப் (hip hop) போன்ற இசை முறைகளிலும் இவரது சுவட்டைப் பார்க்கமுடியும்.

மேற்கோள்கள்
-----------

1. ↑  James Brown (1998). *Notable Black American Men*. Farmington Hills, Michigan: Thomson Gale (Document no. K1622000047). Retrieved January 12, 2007, from the Biography Resource Center database.
2. ↑  James Brown, the "Godfather of Soul," dies at 73. (2006, December 25). CNN Entertainment News. Retrieved January 5 2007.
**எம். ஆர். லலித்பாபு** (*M. R. Lalith Babu*) (பிறப்பு - சனவரி 5 , 1993)ஓர் இந்திய சதுரங்க கிராண்டுமாசுட்டர் ஆவார். முசுனுரி லலித் பாபு என்ற பெயராலும் இவர் அடையாளப்படுத்தப்படுகிறார். ஆந்திரப்பிரதேச மாநிலம் கிருட்டிணா மாவட்டத்தில் உள்ள விசயவாடாவில் இவர் பிறந்தார்.

2017 நவம்பரில் பாட்னாவில் நடைபெற்ற 55 ஆவது இந்திய தேசிய முதல்நிலை சதுரங்க சாம்பியன் பட்டப்போட்டியில் வெற்றிபெற்று நாட்டின் சதுரங்க சாம்பியன் என்ற தகுதியை அடைந்தார். 2008 ஆம் ஆண்டில் நடைபெற்ற ஆசிய இளையோர் சதுரங்கப் போட்டியில் வெற்றிபெற்று லலித்பாபு அனைத்துலக சதுரங்க மாசுட்டர் என்ற தகுதிநிலையை அடைந்தார். இதே ஆண்டு அக்டோபரில் எசுப்பானியாவின் பாலாகுவர் நடைபெற்ற போட்டி, 2010 ஆம் ஆண்டு சென்னையில் நடைபெற்ற சதுரங்கப் போட்டி, இங்கிலாந்தின் ஏசுட்டிங்சில் நடைபெற்ற போட்டி ஆகிய போட்டிகளின் மூலம் கிராண்டுமாசுட்டர் தகுதிநிலைகளை எட்டினார்.

2014 ஆகத்தில் பன்னாட்டு சதுரங்கக் கூட்டமைப்பின் எலோ தரவுகோள் முறையில் 2565 புள்ளிகளும், உலகத் தர வரிசை பட்டியலில் 394 ஆம் இடமும் பெற்றார். 2014 ஆம் ஆண்டு நார்வேயில் நடைபெற்ற 41 ஆவது சதுரங்க ஒலிம்பியாடு போட்டியில் இவர் விளையாடிய குழுவுக்கு வெண்கலப் பதக்கம் கிடைத்தது. 2009 இல் நெதர்லாந்தின் லைடனில் நடைபெற்ற போட்டியை வென்று லைடன் சாம்பியன், 2010 இல் இந்தியாவில் புதுதில்லியில் நடைபெற்ற பொதுநலவாய போட்டியில் வெண்கலப் பதக்கம், 2012 இல் பார்சிலோனா சாம்பியன் எனப்பல வெற்றிகளை ஈட்டினார்.

சென்னையில் 2012 ஆம் ஆண்டில் நடைபெற்ற பொதுநலவாய சதுரங்க வாகையாளர் போட்டி, இதே நகரில் 2013 இல் நடைபெற்ற சென்னை சூப்பர்கிங்சு அனைத்துலக சதுரங்க வாகையாளர் பட்டப் போட்டி ஆகிய போட்டிகளை வென்றார். நெதர்லாந்து நாட்டின் ஊகெவீன் நகரில் நடந்த மற்றொரு போட்டியில் கடைசி இரண்டு ஆட்டங்களில் தோல்வி அடைந்த காரணத்தால் 6.5/9 புள்ளிகள் எடுத்து மூன்றாவது இடத்தைப் பிடித்தார்.

தொழில்முறை ஆட்டக்காரர்களுக்கான நிகழ்நேர விரைவு சதுரங்கப் போட்டியில் 2018 ஆம் ஆண்டு உலக வாகையாளர் மாக்னசு கார்லசனைத் தோற்கடித்தார்.

சதுரங்க விதிமுறைகளை மீறி செயற்பட்டார் என்ற காரணத்திற்காக எம். ஆர். லலித் பாபு 2018 ஆம் ஆண்டு ஏப்ரல் 3 முதல் தடைசெய்யப்பட்டார்.

மேற்கோள்கள்
-----------

1. ↑  "Babu M R Lalith". 12 செப்டம்பர் 2014 அன்று பார்க்கப்பட்டது.
2. ↑  "Lalith creates history at Chess Olympiad in Norway". 16 Aug 2014 அன்று பார்க்கப்பட்டது.
3. ↑  chess24.com (9 November 2017). "Congratulations to GM Lalith Babu on winning the 55th Indian National Premier Chess Championship!".
4. ↑  Administrator. "FIDE Title Applications (GM, IM, WGM, WIM, IA, FA, IO)". *ratings.fide.com* (ஆங்கிலம்). 2017-06-19 அன்று பார்க்கப்பட்டது.
5. ↑  "Babu M.R. Lalith". Ratings.fide.com. 17 August 2014 அன்று பார்க்கப்பட்டது.
6. ↑  "லலித் பாபுவுக்கு ஆந்திரா கிரிக்கெட் அமைப்பு உதவி". 12 செப்டம்பர் 2014 அன்று பார்க்கப்பட்டது.
[*தொடர்பிழந்த இணைப்பு*]
7. ↑  "Eindstand Open Groep 2016 | Hoogeveen Schaaktoernooi". *www.hoogeveenchess.nl* (டச்சு). 2017-09-12 அன்று மூலம் பரணிடப்பட்டது. 2017-06-19 அன்று பார்க்கப்பட்டது.
8. ↑  League (PROChessLeague), PRO Chess. "Delhi Dynamite Defeat Magnus Carlsen And The Norway Gnomes, Qualify For Playoffs". *Chess.com*.
9. ↑  "GM M R LALITH BABU (Federer999) - Chess Profile". *Chess.com*.

வெளி இணைப்புகள்
---------------

* 
* 
* பரணிடப்பட்டது 2016-03-04 at the வந்தவழி இயந்திரம்
* 
* 
* பரணிடப்பட்டது 2016-03-04 at the வந்தவழி இயந்திரம்
*
**அய்யத்தான் ஜானகி அம்மாள் (Ayyathan Janaki Ammal )** (1881-1945) இவர் கேரளாவின் முதல் பெண் மருத்துவர் ஆவார்  கேரளா இந்தியாவில் பிரிட்டிசார் ஆட்சியின் போது சென்னை மாகாணத்தின் நிர்வாக மாவட்டமாக இருந்தது. இவர் திய்யர் சமூகத்தைச் சேர்ந்த முதல் பெண் மருத்துவராகவும், கேரளாவின் சமூக சீர்திருத்தவாதி, சுகனவர்தினி இயக்கத்தின் நிறுவனரும் மற்றும் கேரளாவில் பிரம்ம சமாஜத்தின் தலைவரும் பிரச்சாரகருமான அய்யத்தான் கோபாலனின் சகோதரியாவார்.

சுயசரிதை
--------

தலச்சேரியின் சேட்டம்குன்னு, புலப்பாடி இல்லத்தின் (மலபாரின் பிரபுத்துவ திய்யர் குடும்பம்) அய்யத்தான் குடும்பத்தில் பிறந்தார். அய்யத்தான் சந்தன், கல்லத்து சிறுத்தம்மாள் ஆகியோருக்கு அய்யத்தான் கோபாலன், அய்யத்தான் குஞ்ஞிராமன், அய்யத்தான் மாதவி ஆகியோருக்குப் பிறகு இவர் பிறந்தார். 

இவர் தலச்சேரி தொடக்கப்பள்ளியில் படித்தார். 1897 இல் கோழிக்கோட்டில் இருந்த ஒரு ஆங்கிலப் பள்ளிக்கு சென்றார். பின்னர் 1902 ஆம் ஆண்டில் மதராசு மருத்துவக் கல்லூரியில் உதவித்தொகையுடன் சேர்ந்தார். மேலும், 1907 ஆம் ஆண்டில் துணை உதவி அறுவை சிகிச்சை நிபுணராக உயர்ந்த தரவரிசை, கௌரவம் ஆகியவற்றுடன் தேர்ச்சி பெற்றார். அதே ஆண்டு இவர் செங்கல்பட்டு அரசு மருத்துவமனையில் அரசு சேவையில் சேர்ந்தார். அங்கு உதவி அறுவை சிகிச்சை நிபுணராகவும் மருத்துவராகவும் இவரது தொழில் தொடங்கியது. இவர் மீண்டும் கோழிக்கோடு திரும்பி தொழுநோய் மருத்துவமனையில் பணியில் சேர்ந்து, இங்கு பல ஆண்டுகள் பணியாற்றினார். பின்னர், இவர் திருச்சி அரசு மருத்துவமனையிலும் பணி புரிந்தார்.

சமூக ஆர்வலர்
------------

ஜானகி அம்மாள் சேவை எண்ணம் கொண்ட ஒரு சமூக ஆர்வலர் ஆவார். சமுதாயத்தின் நலிந்த பிரிவுகளைச் சேர்ந்த பெண்களையும் மக்களையும் மேம்படுத்துவதற்காக இவர் சுகனவர்தினி இயக்கத்துடன் இணைந்து பணியாற்றினார். கோழிகோட்டில் பணிபுரிந்தபோது தனது சகோதரர் அய்யத்தான் கோபாலனுடன் சேர்ந்து, கல்லத்து கௌசல்யா அம்மாள் (கோபாலனின் மனைவி), மந்தாகினி பாய் தேவதத் (அய்யத்தான் தேவதத்தின் மனைவி (அ. கோபாலனின் 3 வது மகன்) ஆகியோருடன் சேர்ந்து இலவச மருத்துவ முகாம்களை நடத்தினார்.

சுகனவர்தினி இயக்கத்தில் பெண்கள் உரிமைகளுக்காக போராடுவதில் முன்னோடியாக ஜானகி அம்மாள் கருதப்படுகிறார்.

இறப்பு
------

இவர் 1945 இல் தனது இறந்தார்.

குறிப்புகள்
-----------

1. ↑   *Modern Kerala: Studies in Social and Agrarian Relations ,K.K.N.Kurup. p. 86.*. K.K.N.Kurup. p. 86. mittal publications. 1988. பக். K.K.N.Kurup. p. 86..
2. ↑  Ente ammayude ormadaykk (Biography of Kallat Chirutha Ammal) written by Dr. Ayyathan Gopalan in the 1930
தச்சநல்லூர் ஊராட்சி ஒன்றிய தொடக்கப் பள்ளி என்பது திருநெல்வேலி சந்திப்பிலிருந்து இருந்து சுமார் 2 கிலோ மீட்டர் தொலைவில் அமைந்துள்ளது. இது தச்சநல்லூரில் இருந்து திருநெல்வேலி டவுணுக்கு செல்லும் சாலையில் அமைந்துள்ளது. இந்த பள்ளி 82 ஆண்டுகள் பழமையானது. இங்கு ஆண்டிற்கு சுமார் 100 மாணவ மாணவிகள் பயின்று வருகின்றனர். 

இப்பள்ளியில் மாணவ மாணவிகளுக்கு இலவச கணிணி வகுப்புகள், இலவச தமிழ் மற்றும் ஆங்கில கல்வி பயிற்றுவிக்கப்படுகின்றன. தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.

வரலாறு
------

இந்த பள்ளி 82 ஆண்டுகள் பழமையானது.

பள்ளியின் சிறப்பம்சங்கள்
------------------------

மாணவ மாணவிகளுக்கு இலவச கணிணி வகுப்புகள், இலவச ஆங்கில கல்வி மற்றும் தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.

இவற்றையும் காண்க
----------------

தச்சநல்லூர் டிடிடிஏ தொடக்கக் கல்வி பள்ளி

பங்களா நடுநிலைப் பள்ளி, தச்சநல்லூர்

தச்சநல்லூர் வரம் தரும் பெருமாள் கோயில்

தச்சநல்லூர் நெல்லையப்பர் காந்திமதி அம்பாள் கோயில்

தச்சநல்லூர் வேதமூர்த்தி கோயில்

வெளி இணைப்புகள்
---------------

மாவட்ட ஆட்சியர் தொடர்பு விபரம்

பள்ளி 82 வது ஆண்டு விழா
**ஸ்ரீ விஜய ராஜசிங்கன்** 1739 தொடக்கம் 1747 ஆம் ஆண்டுவரை இலங்கையின் கண்டி அரசை ஆண்ட மன்னனாவான். தென்னிந்திய மதுரை நாயக்கர் மரபில் பிறந்த இவனே கண்டி நாயக்கர் மரபை உருவாக்கியவன் ஆவான். கண்டி அரச மரபின் கடைசி அரசனான ஸ்ரீ வீர பரக்கிரம நரேந்திரசிங்கன் மதுரை நாயக்க மரபைச் சேர்ந்த பெண்கள் இருவரை மணம் புரிந்திருந்தான். இருவருக்கும் பிள்ளைகள் இல்லை. இவனது இன்னொரு மனைவி மாத்தளைப் பகுதியின் பிரபுத்துவ குடும்பத்தைச் சேர்ந்தவள். அவளுக்கு ஒரு குழந்தை பிறந்ததாயினும் இளம் வயதிலேயே இறந்துவிட்டது. அரசனுக்கு அவனது ஆசைநாயகி ஒருத்திமூலம் ஒரு மகன் இருந்தான். அவனது பிறப்புக் காரணமாக அவனுக்கு அரசுரிமை கிடையாது. எனவே கண்டியின் மரபுரிமை வழக்கின்படி தனது மூத்த அரசியின் தம்பியைத் தனது வாரிசாக அரசன் தெரிந்தெடுத்தான். இவன் தனது தமக்கையார் மணமுடித்தகாலம் முதலே கண்டி அரண்மனையிலேயே வளர்ந்தவன். 

1739 இல் நரேந்திரசிங்கன் காலமானான். அரசியின் தம்பி, ஸ்ரீ விஜய ராஜசிங்கன் என்னும் பெயருடன் சிம்மாசனம் ஏறினான். 

இவன் ஒரு பண்பாடுள்ள அரசனாக விளங்கினான். இந்து சமயத்தைச் சேர்ந்தவனாக இருந்தபோதிலும், கண்டியின் அரச மதமாக விளங்கிய புத்த சமயத்தின் வளர்ச்சியில் பெரும் அக்கறை காட்டினான். ஆளுயரப் புத்தர் சிலைகளை படுத்த, நின்ற மற்றும் இருந்த நிலையில், நாட்டின் பல பகுதிகளிலும் உள்ள மலைக்குகைகளில் செதுக்குவித்தான். இவன் தனக்கு சார்பானவர்களுக்கு முக்கிய பதவிகளை வழங்கினான். பிலிமத்தலாவை அரசனுக்கு சார்பாக இருக்கவில்லை. ஆகையால் அவனது மகா அதிகாரம் பதவியை தனக்கு சார்பாக இருந்த சமரக்கொடிக்கு வழங்கினான். லெவ்கே திசாவைக்கு நாலு கோறளை பதவியையும், வெளிவிட்ட சாமநேருவுக்கு ராஜகுரு பதவியையும் வழங்கினான். 

இவனது காலத்தில் இலங்கையில் கரையோரப் பகுதிகளை ஆண்டுவந்த ஒல்லாந்தருடன், வணிகம் தொடர்பில் பல பிணக்குகள் ஏற்பட்டன. இவன் பல கிறிஸ்தவ தேவாலயங்களை இடித்தான். போத்துக்கீசர், ஒல்லாந்தர் ஆகியோருக்கு எதிராகக் கடும் நடவடிக்கைகளையும் எடுத்தான். ஸ்ரீ விஜய ராஜ சிங்கன் நாயக்க வம்ச இளவரசியை மணந்து, அவளை தனது பட்டத்து இராணி ஆக்கினான். கி.பி.1747 ல் இவன் இறக்கும் போது இவனுக்கு பிள்ளைகள் இல்லை.

இவற்றையும் பார்க்க
------------------

* ஆட்சியாளர் பட்டியல், இலங்கை
* கண்டி நாயக்கர்

மூலம்
-----

* இலங்கை மன்னர்களும் ஆட்சியாளர்களும்



| * பா
* உ
* தொ
கண்டி மன்னர்களின் பட்டியல் |
| --- |
| ஸ்ரீசங்கபோதி வம்சம்(1473–1592) | 
* சேனா சம்மத விக்கிரமபாகு (1473–1511)
* ஜயவீர அஸ்தான (1511–1551)
* கரலியத்த பண்டார (1551–1581)
* தொன் கதரீனா (1581–1581)
* முதலாம் ராஜசிங்கன் (1581–1591)

 |
| தினஜார வம்சம்(1590–1739) | 
* முதலாம் விமலதர்மசூரியன் (1590–1604)
* செனரத் மன்னன் (1604–1635)
* இரண்டாம் இராஜசிங்கன் (1635–1687)
* இரண்டாம் விமலதர்மசூரியன் (1687–1707)
* வீர நரேந்திரசிங்கன் (1707–1739)

 |
| கண்டி நாயக்கர்(1739–1815) | 
* ஸ்ரீ விஜய ராஜசிங்கன் (1739–1747)
* கீர்த்தி சிறீ இராஜசிங்கன் (1747–1782)
* சிறீ இராஜாதி இராஜசிங்கன் (1782–1798)
* ஸ்ரீ விக்கிரம ராஜசிங்கன் (1798–1815)

 |
| 1473 இலிருந்து 1592 வரையான ஆட்சியாளர்கள் கண்டி எனும் தனிபகுதியின் ஆட்சியாளர்கள் |
பிராடிபொடிடீ குடும்பத்தை சேர்ந்த மூவிரல் அசையாக் கரடி.மூன்று விரல்களும் கூரிய உகிர்களும் படத்தில் காணலாம் 
மெகலோனிசிடீ குடும்பத்தைச் சேர்ந்த இருவிரல் அசையாக்கரடி
**வன்மக்கரடி** (*sloth*) தென் அமெரிக்காவிலே வாழும் இரவிலே இரைதேடும் ஒரு விலங்கு. இது ஒரு தாவர உண்ணி என்றும், பூச்சி, பல்லி முத்லியவற்றையும் உண்ணும் என்பதால் அனைத்துண்ணி விலங்கு என்றும் கூறப்படுகின்றது. இது நெடுநேரம் அசையாமலே இருக்கும் என்பதாலும், மிக மிக மெதுவாகவே நகரும் என்பதாலும் இதனை "அசையா"க் கரடி என்கிறோம். இதன்
உடல் இயக்கமும் மிக மிக மெள்ளவே நடக்கும். இதன் வயிறு மிக மிக மெள்ளத் தான் இயங்கும். உண்ட உணவு செரிக்க ஒரு மாதம் கூட செல்லும். அதன் அசையாத்தன்மை காரணமாக எளிதில் வேட்டையாடப்படக் கூடிய வாய்ப்பு இருப்பதால் மரத்திலேயே இது வசிக்கும். இவை விட்டை போட மட்டுமே, வாரத்துக்கு ஒருமுறை மரத்தில் இருந்து தரையிறங்கும். அதுவும் குறிப்பிட்ட இடத்தில்தான் விட்டை போடும். "இரையுண்ணிகளால் வேட்டையாடப்படும் ஆபத்து இருந்தும் விட்டை போட மட்டும் தரையிறங்குவதன் காரணம் தெரியவில்லை. யாருக்கும் தெரியாத ஒரு புதிர் இது. ஒரு ஆண் அசையாக்கரடி ஒரேயொரு பெண் கரடியுடன் தான் உறவாடி இருக்கும் என்பர். 

உலகில் இன்றுள்ள அசையாக்கரடிகள் இரு வெவ்வேறு குடும்பத்தை சேர்ந்த 6 இனங்களாக உள்ளன. மெதுவாக நகரும் மூன்று விரல்கள் கொண்ட *பிராடிபொடிடீ* (Bradypodidae) குடும்பத்தை சேர்ந்த மூவிரல் அசையாக்கரடி உள்ளது ஒரு குடும்பம் ஆகும். மற்றது இருவிரல் அசையாக்கரடி உள்ள *மெகலோனிசிடீ* (Megalonychidae) குடும்பம் ஆகும். மூவிரல் அசையாக்கரடியைன் விட இருவிரல் அசையாக்கரடி சற்றே பெரிதாகவும், சற்றே விரைவாகவும் நகரும், ஆனால் இவ் இரண்டு குடும்பங்களுக்கும் இடையே நெருங்கிய தொடர்பு இல்லை. இவ்விரு வகை அசையாக்கரடிகளும் நடு அமெரிக்காவிலும் தென் அமெரிக்காவிலும் ஒரே காடுகளில்தான் வாழ்கின்றன. 

அண்மைக் காலம் வரை அசையாக் கரடிகள் ஒரு நாளைக்கு 16 மணிநேரம் உறங்குகின்றன என்று அறிவியல் அறிஞர்கள் கணித்து இருந்தனர். இவ்வாய்வு உயிர்க்காட்சியகங்களில் பிடித்து வைத்து வளர்க்கும் விலங்குகளை ஆய்ந்ததின் பயனாக அறியப்பட்டது. ஆனால் அண்மையில், உறக்கத்தை அளக்கும் கருவிகளைக்கொண்டு அறிவியலாளர்கள் ஆய்ந்ததில், காட்டில் வாழும் பழுப்பு கழுத்துள்ள மூவிரல் அசையாக்கரடிகள் சராசரியாக ஒரு நாளைக்கு 9.6 மணிநேரம்தான் உறங்குகின்றன என்று கண்டறிந்துள்ளார்கள்

மேற்கோள்களும் அடிக்குறிப்புகளும்
--------------------------------

1. ↑  "பறவை தாத்தாவின் அழகான நாட்கள்!". தி இந்து (தமிழ்). 28 மே 2016 அன்று பார்க்கப்பட்டது.
2. ↑  பிபிசி செய்தி.
**மானாமதுரை-விருதுநகர்** (*Manamadurai–Virudhunagar line*) இருப்புப்பாதை தமிழ்நாட்டிலுள்ள விருதுநகர் மற்றும் மானாமதுரை ஆகிய நகரங்களை இணைக்கிறது.

வரலாறு
------

மானாமதுரை சந்திப்பிலிருந்து-விருதுநகர் சந்திப்பிற்கு புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது. 

1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.

67கி.மீ (42மைல்) தூரமுடைய மீட்டர் பாதை வகை இருப்புப்பாதைப் பிரிவான இதில் அருப்புக்கோட்டை, திருச்சுழி மற்றும் நரிக்குடி ஆகிய மூன்று இரயில் நிலையங்களும் அமைந்து பயணிகள் மற்றும் சரக்குப் போக்குவரத்துக்கு மிகவும் உதவியது. 2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இருப்புப்பாதைப் பிரிவு மூடப்பட்டது.

22 இடங்களில் ஆளில்லா கடக்கும் சாலைகளைக் கொண்ட இந்த இருப்புப்பாதைப் பிரிவானது ஆண்டு சூன் மாதம் 21 ஆம் நாள் போக்குவரவுக்கானப் பாதுகாப்பு ஆய்விற்கு உட்படுத்தப்பட்டது. இறுதியாக ₹231.58 கோடி (US$30 மில்லியன்) செலவழிக்கப்பட்டு, ஐந்து பெரிய பாலங்கள், 145 சிறு பாலங்கள் மற்றும் ஐந்து இரயில் நிலையங்களுடன் கூடிய, விருதுநகர் மற்றும் சிவகங்கை மாவட்டங்களுக்கு இடையிலான இந்த அகலப் பாதைப் பிரிவானது சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.

மேற்கோள்கள்
-----------

1. ↑  R. P. Saxena. "Indian Railway History Time line". *Irse.bravehost.com*. Archived from the original on 14 July 2012.. பார்த்த நாள்: 5 February 2014.

வெளியிணைப்புகள்
---------------

* Southern Railways - Official Website
**புளோரோசல்போனேட்டு** (*Fluorosulfonate*) என்பது F-SO2-R என்ற வேதியியல் வாய்ப்பாட்டால் விவரிக்கப்படும் ஒரு கரிமவேதியியல் வேதிவினைக் குழுவாகும். குறிப்பாக ஒரு நல்ல விடுபடும் குழுவாக புளோரோசல்போனேட்டு செயல்படுகிறது. கரிம வேதியியலில், புளோரோசல்போனேட்டு புளோரோசல்பேட்டிலிருந்து வேறுபட்டதாகும். புளோரோசல்போனேட்டுகளில், கந்தக அணு நேரடியாக கார்பன் போன்ற ஆக்சிசன் அல்லாத அணுவுடன் பிணைக்கப்பட்டுள்ளது. கனிம வேதியியலில், புளோரோசல்போனேட்டு என்பது புளோரோசல்பேட்டின் மற்றொரு சொல்லாகும். புளோரோசல்போனிக் அமிலத்தின் இணைகாரமாகக் கருதப்படும் F-SO2-O− என்ற அயனியாக இது அறியப்படுகிறது. புளோரோசல்பேட்டுகள் எனப்படும் கரிம நேர்மின் அயனிகளுடன் சேர்ந்து தொடர்ச்சியான உப்புகளை உருவாக்குகின்றன.

கரிம ஆல்க்கைல் புளோரோசல்போனேட்டுகள் பொதுவாக திரிப்லேட்டு எசுத்தர்கள் (F3C-SO2-OR) போன்ற வலுவான ஆல்கைலேற்றும் முகவர்களாகும். ஆனால் திரிப்லேட்டு 
குழுவைப் போலல்லாமல், புளோரோசல்போனேட்டு குழு நீராற்பகுப்புக்கு எதிராக நிலைப்புத்தன்மையுடன் இருப்பதில்லை. எனவே, புளோரோசல்போனேட்டு எசுத்தர்கள் திரிப்லேட்டு எசுத்தர்களை விட ஆல்கைலேற்றும் முகவர்களாக குறைவாகவே பயன்படுத்தப்படுகின்றன.

புளோரோசல்பேட்டு எசுத்தரின் பொதுவான கட்டமைப்பு. புளோரோசல்போனேட்டுகளில் கந்தகம் அணு நேரடியாக கார்பன் போன்ற ஆக்சிசன் இல்லாத அணுக்களுடன் பிணைந்துள்ளது.

இதையும் காண்க
-------------

* மெத்தில் புளோரோசல்போனேட்டு

மேற்கோள்கள்
-----------

1. ↑  Revathi, Lekkala; Ravindar, Lekkala; Leng, Jing; Rakesh, Kadalipura Puttaswamy; Qin, Hua-Li (2018). "Synthesis and Chemical Transformations of Fluorosulfates". *Asian Journal of Organic Chemistry* **7** (4): 662–682. doi:10.1002/ajoc.201700591.
**செல்வரா அருவி** (*Chelavara Falls*) என்பது இந்தியாவின் கர்நாடக மாநிலத்தில் உள்ள விராசுபேட்டையில் அமைந்துள்ள இயற்கையான அருவி ஆகும். இது விராசுபேட்டை - தலைக்காவிரி மாநில நெடுஞ்சாலையில் (மா.நெ. 90) விராசுப்பேட்டையிலிருந்து 16 கி.மீ. தொலைவில் உள்ள செய்யண்டனே கிராமத்திற்கு அருகில் காவிரியின் துணை ஆற்றில் அமைந்துள்ளது.

இது *கபே விடுமுறை தங்குமிடம்* செல்லும் வழியில் அமைந்துள்ளது. குடகின் மிக உயரமான இடமான தடியாண்டமோலுக்கு அருகில் உள்ளது. வாகன நிறுத்துமிடத்திலிருந்து காட்டுக்குள் 200 மீட்டர் நடந்து சென்று அருவியினை அடையலாம்.

இது ஆபத்தான அருவி ஆகும். நீரின் அருகில் சென்றால் நீரோட்டம் உள்ளே இழுக்க வாய்ப்புள்ளது. இது சுமார் 100 அடி ஆழம் கொண்டது. எல்லா இடங்களிலும் ஆபத்து அறிகுறிகள் உள்ளன. தண்ணீரில் இறங்க வேண்டாம் என அப்பகுதியினர் அறிவுறுத்துகின்றனர். இங்கு சுமார் 20 பேர் வரை உயிரிழந்துள்ளனர்.

மேற்கோள்கள்
-----------

1. ↑  "Chelavara Falls - Best waterfalls". *Karnataka Tourism* (ஆங்கிலம்). 2023-09-03 அன்று பார்க்கப்பட்டது.
2. ↑   
[*தொடர்பிழந்த இணைப்பு*]

விக்கிமீடியா பொதுவகத்தில்,  
 ***Chelavara Falls***   
என்பதின் ஊடகங்கள் உள்ளன.
**குங்குமச்சிமிழ்** (*Kunguma Chimil*) ஆர். சுந்தர்ராஜன் இயக்கத்தில் 1985 ஆம் ஆண்டு வெளியான இந்தியத் தமிழ்த் திரைப்படமாகும். மோகன், இளவரசி, ரேவதி, வாகை சந்திரசேகர், டெல்லி கணேஷ் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் ராஜராஜன் ஆவார். துரை, ராசப்பன், ஸ்ரீநிவாசன் ஆகியோர் தயாரிப்பில், இளையராஜா இசை அமைப்பில், 23 ஆகஸ்ட் 1985 ஆம் தேதி வெளியானது.

நடிகர்கள்
---------

மோகன் (நடிகர்), இளவரசி (நடிகை), ரேவதி (நடிகை), சந்திரசேகர் (நடிகர்), டெல்லி கணேஷ், வி. கோபால கிருஷ்ணன், செந்தில், லூசு மோகன், டைப்பிஸ்ட் கோபு, சிவராமன், பயில்வான் ரங்கநாதன்.

கதைச்சுருக்கம்
--------------

ஆதரவற்ற பிலோமினா (இளவரசி (நடிகை)) செவிலியாக பணிபுரிந்து வருகிறாள். வளர்ப்பு தந்தையுடன் கருத்து வேறுபாடு ஏற்பட்டு, உயிருக்கு பயந்து, வீட்டை விட்டு வெளியேறி சென்னைக்கு செல்கிறாள். அந்த ரயில் பயணத்தின் பொழுது ரவி (மோகன் (நடிகர்)) என்ற மற்றொரு ஆதரவற்ற வாலிபனை சந்திக்கிறாள் பிலோமினா. இருவரும் காதலிக்கின்றனர்.

இருவரும் வறுமையில் இருக்கிறார்கள். டிப்ளமோ படித்திருந்தும், தகுதிக்கேற்ற வேலை ரவிக்கு கிடைக்கவில்லை. வறுமையின் காரணாமாக ரிக்க்ஷா வண்டி ஓட்டுகிறான்.

அந்நிலையில், ரவிக்கு வனப்பகுதியில் வேலை ஒன்று கிடைக்கும் வாய்ப்பு ஏற்பட்டும், குறைந்த காலக்கெடுவில் அதிக முன்பணம் கட்ட வேண்டிய சூழ்நிலை. அதனால் ரவிக்கு மேலும் பாரமாக இருக்கக் கூடாது என்று முடிவு செய்து, ரவியை விட்டு விலகி இருக்க முடிவு செய்கிறாள் பிலோமினா.

அந்த பிரிவின் சோகத்துடன் ரவி இருக்கும் பொழுது, ஒரு பை நிறைய பணம் கிடைக்கிறது. அது ஒரு பெண்ணின் திருமணத்திற்கான வரதட்சணை பணம் என்று பின்னால் தெரியவருகிறது. அந்த பெண்ணை சந்திக்கும் வாய்ப்பும் ஏற்படுகிறது.

பின்னர், கிடைத்த பணத்தை வைத்து ரவி என்ன செய்தான்? ரவி-பிலோமினா ஜோடிக்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.

ஒலிப்பதிவு
----------

படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி (கவிஞர்) மற்றும் கங்கை அமரன் பாடல்களின் வரிகளை எழுதினர். "நிலவு தூங்கும்" என்ற பாடல் மோஹன ராகத்தில் அமைக்கப்பட்டது.

பாடல்களின் பட்டியல்| ட்ராக் | பாடல் | பாடியவர் | ஆசிரியர் |
| --- | --- | --- | --- |
| 1 | பூங்காற்றே தீண்டாதே | எஸ். ஜானகி | கங்கை அமரன் |
| 2 | நிலவு தூங்கும் நேரம் | எஸ். பி. பி. எஸ் ஜானகி | வாலி |
| 3 | நிலவு தூங்கும் நேரம் | எஸ். பி. பி. எஸ் ஜானகி | வாலி |
| 4 | கூட்ஸு வண்டியிலே | மலேசியா வாசுதேவன், எஸ். ஜானகி | வாலி |
| 5 | கை வலிக்குது | மலேசியா வாசுதேவன், எஸ். ஜானகி | வலி |
| 6 | வைக்கலாம் நேத்தி | மலேசியா வாசுதேவன், வாணி ஜெயராம் | வாலி |

வெளி-இணைப்புகள்
---------------

*

மேற்கோள்கள்
-----------

1. ↑  "http://www.oosai.com". 2009-09-28 அன்று மூலம் பரணிடப்பட்டது. 2019-03-28 அன்று பார்க்கப்பட்டது. External link in `|title=` (உதவி)
2. ↑  "http://play.raaga.com/". External link in `|title=` (உதவி)
3. ↑  "http://www.starmusiq.com/". 2016-11-30 அன்று மூலம் பரணிடப்பட்டது. 2019-03-28 அன்று பார்க்கப்பட்டது. External link in `|title=` (உதவி)
4. ↑  "https://www.thehindu.com". External link in `|title=` (உதவி)
**மூல் சந்த் மீனா** (*Mool Chand Meena*) ஒரு இந்திய அரசியல்வாதியும், முன்னாள் மாநிலங்களவை உறுப்பினரும் (1992-2006) ஆவார்.

சொந்த வாழ்க்கை
--------------

14 பிப்ரவரி 1956 அன்று ராஜஸ்தானின் சவாய் மாதோபூர் மாவட்டத்தில் உள்ள ஜீவாலி கிராமத்தில் (கங்காபூர் நகரம்) பிறந்தார். இவருக்கு திருமணமாகி ஒரு மகன் மற்றும் இரண்டு மகள்கள் உள்ளனர். இவர் ராஜஸ்தான் பல்கலைக்கழகத்தில் முதுகலை மற்றும் சட்டம் பயின்றார்.

அரசியல்
-------

1970கள் மற்றும் 80களில் உள்ளூர் அரசியல் மற்றும் சமூக குழுக்களுக்கு பல நிர்வாக பதவிகளில் பணியாற்றினார். 1992 இல், 2006 இல் இந்தியாவின் மாநிலங்களவைக்குத் தேர்ந்தெடுக்கப்பட்டார். இராஜஸ்தானி பல்கலைக்கழகங்கள் மற்றும் இராஜஸ்தானை சுற்றியுள்ள பல்வேறு இளைஞர் காங்கிரசு அமைப்புகளில் பணியாற்றினார். இராஜஸ்தானில் உள்ள மாநில சட்டப் பேரவைக்குத் தேர்ந்தெடுக்கப்பட்டார். பல்வேறு குழுக்களில் பணிபுரிந்தார், பின்னர் பிரதேச காங்கிரசு கட்சியின் துணைத் தலைவர் வரை உயர் பதவிகளில் 2003 வரை அங்கு பணியாற்றினார். 2003 இல் துணை தலைமைக் கொறடா ஆனார். 1998 ஆம் ஆண்டில், இவர் இந்திய தேசிய காங்கிரசுகட்சியின் செயலாளராகப் பொறுப்பேற்றார்.

சான்றுகள்
---------

1. ↑  "Delhi Pradesh Congress Committee Website". 1 July 2010 அன்று மூலம் பரணிடப்பட்டது. 2010-07-09 அன்று பார்க்கப்பட்டது.
2. ↑  "All India Congress Committee Web Site". 15 July 2010 அன்று மூலம் பரணிடப்பட்டது. 2010-07-09 அன்று பார்க்கப்பட்டது.
**குன்னத்தூர்**, தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், *குன்னத்தூர்* ஊராட்சியில் அமைந்த சிற்றூர் ஆகும். இக்கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.

அமைவிடம்
--------

கடல் மட்டத்திலிருந்து சுமார் 156 மீட்டர் உயரத்தில், 9°53′38″N 78°15′26″E﻿ / ﻿9.8938°N 78.2573°E﻿ / 9.8938; 78.2573 என்ற புவியியல் ஆள்கூறுகள் கொண்டு குன்னத்தூர் அமையப் பெற்றுள்ளது. குன்னத்தூர், மதுரையிலிருந்து 19 கி.மீ. தொலைவில், மதுரை - சிவகங்கை மாநில நெடுஞ்சாலை எண் 33 அருகே, வரிச்சியூர் - களிமங்கலம் செல்லும் மாவட்டச் சாலையில் அமைந்துள்ளது. அருகமைந்த கிராமங்கள் ஆளவந்தான், வரிச்சியூர், களிமங்கலம், பூவந்தி, நாட்டார்மங்கலம், செங்கோட்டை, இடையப்பட்டி ஆகும். இதன் அஞ்சல் சுட்டு எண் 625201; தொலைபேசி குறியீடு எண் (Std Code) 04549 ஆகும்.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, குன்னத்தூர் கிராமத்தின் மொத்த மக்கள் தொகை 1,307 ஆகும். அதில் ஒடுக்கப்பட்டோர் 180 (13.77%) ஆக உள்ளனர். சராசரி எழுத்தறிவு 71.26% ஆகும். குன்னத்தூரில் 335 வீடுகள் உள்ளது.

குன்னத்தூர் சமணர் குடைவரைகள்
----------------------------

குன்னத்தூர் கிராமத்தின் சிறு மலை மீது, கிபி 9 - 10ம் நூற்றாண்டு காலத்திய சமணர் படுகைகளும், தமிழி கல்வெட்டுகளும், வட்டெழுத்துகளும், கிழக்கு நோக்கிய உதயகிரீஸ்வர் கோயிலும், மேற்கு நோக்கிய அஸ்தகிரீஸ்வரர் குடைவரைக் கோயில்களும் உள்ளது.

மேற்கோள்கள்
-----------

1. ↑  Kunnathur
2. ↑  Kunnathur Population - Madurai, Tamil Nadu
3. ↑  எம். குன்னத்தூர் தமிழி கல்வெட்டு, குடைவரை, சமணற்படுக்கைகள் - காணொளி
4. ↑  உதயகிரீசுவரர் கோயில்

வெளி இணைப்புகள்
---------------

* குன்னத்தூர் உதயகிரீஸ்வரர் - அஸ்தகிரீஸ்வரர் குடைவரைக் கோயில்கள் - காணொளி
* குன்னத்தூரும் குடைவரை கோயில்களும்
* குன்னத்தூரும் சுப்பிரமணியர் மலை கல்வெட்டும்
**பனையபுரம் இரா. ப. அதியமான்**, தமிழ்நாட்டின் விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள பனையபுரம் கிராமத்தைச் சேர்ந்த புலவர் இராம. பழனிச்சாமி - ருக்மணி அம்மாள் தம்பதியருக்கு அக்டோபர் 4, 1958ஆம் நாளில் பிறந்தார். சென்னை மாவட்ட மத்தியக் கூட்டுறவு வங்கியின் பொது மேலாளாராக பணியாற்றிய அதியமான் 2016-ஆம் ஆண்டில் ஓய்வு பெற்றார். இவர் எழுத்தாளர், பத்திரிக்கையாளர், சமூகம் மற்றும் பகுதி நேர வானொலி செய்தி வாசிப்பாளர் எனப்பன்முகத் தன்மை கொண்டவர்.

படைப்புகள்
----------

### நூல்கள்

பனையபுரம் அதியமானின் படைப்புகளில் திருத்தலங்களுக்கான வரலாற்றுச் சான்றுகள், கல்வெட்டுக் குறிப்புகள், கட்டடக் கலை மற்றும் சிற்பக் கலைகளின் சிறப்புகளைக் கூறும். இவர் இயற்றிய ஆன்மீக நூல்கள் பின்வருமாறு:

1. சேய்த் தொண்டர்கள் (முருகனடியார்கள் வரலாறு - நூல்)
2. அயல்நாடுகளில் அற்புத ஆலயங்கள்
3. ஒப்பற்ற வாழ்வு தரும் உன்னத ஆலயங்கள்
4. தெய்வமணம் கமழும் திருத்தலங்கள்
5. திருப்பம் தரும் திருக்கோயில்கள்
6. அறிய வேண்டிய அபூர்வ கோயில்கள்
7. திருவான்மியூர் அருள்மிகு மருந்தீஸ்வரர் திருக்கோயில் தலவரலாறு

### கட்டுரைகள்

ஆனந்த விகடன் வார இதழ் இதழில் இவரது 10 ஆன்மீகக் கட்டுரைகள் வெளிவந்துள்ளது.

பனையபுரம் பனங்காட்டீஸ்வரர் கோயில்
---------------------------------

முதன்மைக் கட்டுரை: பனையபுரம் பனங்காட்டீஸ்வரர் கோயில்
2013-ஆம் ஆண்டில் பனையபுரம் வழியாக விக்கிரவாண்டி-தஞ்சாவூரை இணைக்கும் தேசிய நெடுஞ்சாலை எண் 45 சி-ஐ விரிவாக்கம் செய்த போது, பனங்காட்டீஸ்வரர் கோயிலை அகற்றிட அரசு முனைந்தது. பனையபுரம் அதியமான் சிவ பக்தர்கள், பத்திரிக்கையாளர்கள், தொல்லியல் அறிஞர்கள், அரசியல் பிரமுகர்கள் மற்றும் ஊர்மக்கள் அனைவரையும் ஒருங்கிணைத்து அறவழியில் போராடி பனங்காட்டீஸ்வரர் கோயிலை நெடுஞ்சாலைத் துறையால் இடிக்கப்படாமல் பாதுகாததார்.

மேற்கோள்கள்
-----------

1. ↑  சேய்த் தொண்டர்கள் (முருகன் அடியார்கள் வரலாறு)
2. ↑  சேய்த் தொண்டர்கள் (நூல்)
3. ↑  அயல்நாடுகளில் அற்புத ஆலயங்கள்
4. ↑  ஒப்பற்ற வாழ்வு தரும் உன்னத ஆலயங்கள்
5. ↑  பனையபுரம் அதியமானின் ஆன்மீகக் கட்டுரைகள்
6. ↑  The Siva temple at Panaiyapuram in Tamil Nadu was to be demolished to make way for widening the Vikkiravandi-Thanjavur highway.

வெளி இணைப்புகள்
---------------
**எகிப்திய இசுலாம் போராட்டம்**  அல்லது **எகிப்திய இசுலாமிய ஜிகாத்** (Egyptian Islamic Jihad, அரபு மொழி: **الجهاد الإسلامي المصري**‎) (**EIJ**), துவக்கத்தில் எளிமையாக **இசுலாமிய ஜிகாத்** (**الجهاد الإسلامي** மற்றும் *புனிதத்தலங்களுக்கான விடுதலைப் படை* (Liberation Army for Holy Sites)என்றெல்லாம் குறிப்பிடப்படுகின்ற இந்த இயக்கம் எகிப்த்தின் இசுலாமிய அடிப்படைவாதிகளால் 1970களிலிருந்து இயங்கி வருகிறது. இவர்களை "அல்-ஜிகாத்," "ஜிகாத் குழு", அல்லது "ஜிகாத் அமைப்பு", என்றும் ஊடகங்கள் குறிப்பிடுகின்றன.இக்குழு அல் கைடாவின் கூட்டாளி என்று ஐ.நாவால் உலகளவில் தடை செய்யப்பட்டுள்ளது. தவிர பல நாட்டு அரசுகளும் தனிப்பட்ட நிலையில் இந்த இயக்கத்தை தடை செய்துள்ளன. 1991ஆம் ஆண்டு முதல் இந்த இயக்கத்திற்கு தலைவராக அய்மன் அல் ஸவாஹிரி இருந்து வருகிறார்.

இந்த இயக்கத்தின் முதன்மை நோக்கமாக எகிப்திய அரசை வெளியேற்றி இசுலாமிய சட்டங்களுட்பட்ட அரசை நிறுவுவதாக இருந்தது. பின்னர் இது எகிப்து மற்றும் பிற நாடுகளில் உள்ள ஐக்கிய அமெரிக்கா மற்றும் இசுரேல் அமைப்புகளை தாக்குமாறு விரிவாக்கப்பட்டது.

இந்த இயக்கத்தின் போராளிகள் உலகளவில் பல்வேறு இடங்களில் கைது செய்யப்பட்டதால் முடங்கியுள்ளது. சூன் 2001 அன்று பல ஆண்டுகளாகவே ஒருங்கிணைந்து செயலாற்றிய அல் காயிதாவுடன் இணைந்து "காயிதா அல் ஜிகாத்" என அழைக்கப்பட்டது.

மேற்கோள்கள்
-----------

1. ↑  Global Briefings, Issue 27, September 1998, "Osama Bin Laden tied to other fundamentalists".
2. ↑  Wright, Lawrence, *Looming Tower,* Knopf, 2006, p.123
3. ↑  Affiliates of al-Qaeda and the Taliban, United Nations Security Council Committee 1267
4. ↑  ‘Terror’ list out; Russia tags two Kuwaiti groups, *Arab Times*, February 2003
5. ↑  "The Man Behind Bin Laden"". .

மேற்படிப்பிற்கு
---------------

* Jamaat al-Islamiyya (and) Egyptian Islamic Jihad பரணிடப்பட்டது 2007-07-15 at the வந்தவழி இயந்திரம், Council on Foreign Relations, October 2005
* In the Spotlight: Al-Jihad (Egyptian Islamic Jihad), Center for Defense Information, 17 September 2002
* Al-Jihad al-Islami பரணிடப்பட்டது 2001-09-25 at the Library of Congress Web Archives, Center for Nonproliferation Studies, Monterey Institute of International Studies
* Egyptian Islamic Jihad பரணிடப்பட்டது 2007-04-25 at the வந்தவழி இயந்திரம், Australian National Security, Australian Government
* Egypt's Jihad Group leader wants end to violence பரணிடப்பட்டது 2007-12-27 at the வந்தவழி இயந்திரம்
* Violence won't work: how author of 'jihadists' bible' stirred up a storm
**பட்டுக்கோட்டை ஸ்ரீரங்கநாதசுவாமி கோயில்** நின்ற கோலத்தில் ஸ்ரீரங்கநாதசுவாமி அமைந்திருக்கும் தலம். தமிழ்நாடு மாநிலத்தில் அமைந்துள்ள தஞ்சாவூர் மாவட்டத்திலுள்ள பட்டுக்கோட்டையில் அமைந்துள்ளது.
தமிழகத்தின் இருண்டகாலத்தில் இடிக்கப்பட்ட கோவில்களில் இதுவும் ஒன்று[]. சிதிலமடைந்த நிலையிலுள்ள இக் கோயிலின் புனரமைப்புப் பணிகள் மேற்கொள்ளப்பட்டு வருகிறது.

கல்வெட்டுத் தகவல்கள்
--------------------

சோழப்பேரரசர்கள் காலத்தில் *சோழமண்டலத்து இராஜ இராஜ வளநாட்டு பரண்டையூர் நாட்டு செல்லூர்* என்றும் அதன்பின் மூன்றாம் குலோத்துங்க சோழன் பாண்டிய மன்னனைத் தோற்கடித்த நினைவாகவும், நான்கு வேதங்களிலும் சிறந்த நானூறு குடும்பங்கள் இவ்வூரில் இருந்து வந்ததாலும் ’*பாண்டியனை வெண்கொண்ட சோழ சதுர்வேத மங்கலம்* என்றும் பெயர் ஏற்பட்டது. பின்னர் நாயக்கர் காலத்தில் ’பட்டு மழவராயர்’ எனும்‌ கள்ளர் குழுத்தலைவன்‌ வாழ்ந்ததாகவும்‌ அவரால்‌ கோட்டைக்‌ கட்டப்பட்டதாகவும்‌ தஞ்சை அரசுப்‌ பதிவேட்டில்‌ கூறப்பட்டுள்ளது.

மேற்கோள்கள்
-----------

1. ↑  குமுதம் ஜோதிடம்: 2.1.2009; பக்கம் 3,4,5,6
2. ↑   *சோழ நாட்டின் ஊர்-பெயர்*. 2020. பக். [58]. .
பேரரசர் சகான்கீர்( 1605 - 1627) தனது மகன் சாசகானை தராசில் நிறுப்பது போலான காட்சி. இது மனோகர் என்ற ஒவியரால் கி.மு 1615 இந்தியா,முகலாயப் பேரரசு ஆட்சியில் தீட்டப்பட்டது.
பொருட்களின் திணிவை அல்லது நிறையை அளவிடப் பயன்படும் கருவி தராசு ஆகும். வெவ்வேறுபட்ட நோக்கங்களுக்காக வேறுபட்ட தராசுகள் பயன்படுத்தப்படுகின்றன.

தராசுகளின் வகைகள்
-----------------

### தட்டுத் தராசு அல்லது புயத்தராசு

தட்டுத் தராசு
இருபுறமும் சமச்சீர் கொண்ட தட்டுக்கள் துலாக்கோல் மூலம் தாங்கப்படுவதாயமைந்த தராசுகள் இவை. ஒருபக்கம் மறுபக்கத்தால் சீர்செய்யப்படுவதால் புவியீர்ப்புக்கு எதிராக பொருள் இழுக்கப்படாது. எனவே அளக்கப்படுவது பொருளின் திணிவாக இருக்கும்.

### விற்றராசு

* சந்தையில் பொருட்கள் நிறுக்கப் பயன்படும் விற்றராசுசந்தையில் பொருட்கள் நிறுக்கப் பயன்படும் விற்றராசு
* விற்றராசுவிற்றராசு
* ஜொலியின் விற்றராசுஜொலியின் விற்றராசு

சுருளி வில்லொன்றின் மீது பொருளில் புவியீர்ப்பு காரணமாக ஏற்படும் நிறை உஞற்றும் இழுவை அல்லது தள்ளுகை காரணமாக ஏற்படும் நீட்சி அளக்கப்படும்.

ஜொலியின் விற்றராசு - இது முனிச் பல்கலைக்கழக பேராசிரியரான பிலிப் வொன் ஜொலி(1809-1884) என்பவரால் 1874 இல் ஆக்கப்பட்டது. இதில் அறியப்பட்ட சுருளி மாறிலியை கொண்ட சுருள்கருவி மூலம் துல்லியமான நிறை அறியப்படும்.

### இரசாயனத் தராசு

### மும்மைக் கோல் தராசு
**நயா சார் தீவு** (**Nayachar**) இந்தியாவின் மேற்கு வங்காள மாநிலத்தின் கிழக்கு மிட்னாபூர் மாவட்டத்தில், வங்காள விரிகுடாவில் அமைந்த தீவுப்பகுதியாகும். இத்தீவு சுந்தரவனக்காடுகளின் ஒரு பகுதியாகும். இத்தீவு மீன் பிடி தொழிலாளர்களின் குடியிருப்புகள் கொண்டது. முன்னர் மேற்கு வங்காளத்தை ஆட்சி செய்த இந்தியப் பொதுவுடமைக் கட்சி (மார்க்சிஸ்ட்) தலைமையிலான இடதுசாரி கட்சிகளின் அரசாங்கம், இத்தீவில் சலீம் நிறுவ்னத்தினர் வேதியியல் தொழிற்சாலையை நிறுவ திட்டமிட்டது. இதற்கு பொதுமக்கள் கடும் எதிர்ப்பு தெரிவித்தனர். 2011-இல் ஆட்சிக்கு வந்த அகில இந்திய திரிணாமுல் காங்கிரசு, நயா சார் தீவில் வேதியியல் தொழிற்சாலை அமைக்கும் திட்டத்தை கைவிட்டது. 

ஹல்டியாவிற்கும், நந்திகிராமுக்கும் இடைப்பட்ட பகுதியில் அமைந்த நயா சார் தீவுப்பகுதியை ஒரு சூழலியல் சுற்றுலாத்தலமாக மாற்றுவதற்கு மேற்கு வங்காள அரசு திட்டம் தீட்டியுள்ள்து.

|  |
| --- |
| 
[Full screen] |
| **Cities and towns in Haldia subdivision of Purba Medinipur district**M: municipal city/ town, CT: census town, R: rural/ urban centre, S: portOwing to space constraints in the small map, the actual locations in a larger map may vary slightly |

மேற்கோள்கள்
-----------

1. ↑  "Salim SEZs, 6 others given green signal". Calcutta, India: The Telegraph, 7 October 2006. 2006-10-07. .
2. ↑  "Nayachar project scrapped". 2011-09-15 அன்று பார்க்கப்பட்டது.
3. ↑  Eco-tourism plans for Nayachar island

வெளி இணைப்புகள்
---------------

* Nayachar Articles at Counterviews
* Carbon yatra
**காடில்வெசுகி காட்டுச்சில்லை** (*Godlewski's bunting*)(*எம்பெரிசா காடில்வெசுகி*) என்பது எம்பெரிசிடே குடும்பத்தில் உள்ள பறவை சிற்றினமாகும். இது போலந்து பறவைச் சேகரிப்பாளர் விக்டர் காடில்வெசுகியின் நினைவாகப் பெயரிடப்பட்டது. இவர் பெற்ற, பறவை மாதிரியின் அடிப்படையில் இது டாக்சானோவ்சுகியால் விவரிக்கப்பட்டது.

பரவலும் வாழ்விடமும்
-------------------

காடில்வெசுகி காட்டுச்சில்லை சீனா, பாக்கித்தான், இந்தியா, கஜகஸ்தான், மங்கோலியா, மியான்மர் மற்றும் உருசியா ஆகிய நாடுகளில் காணப்படுகிறது.

விளக்கம்
--------

காடில்வெசுகி காட்டுச்சில்லையின் முதிர்ச்சியடைந்த பறவையின் தலை, கழுத்து மற்றும் மார்பகம் முழுவதும் சாம்பல் நிறத்திலும், பழுப்பு அல்லது கருப்பு கண் பட்டையுடன், "மீசை" மற்றும் தலை காணப்படும். இதன் அடிப்பகுதி மற்றும் பிடரி ஆரஞ்சு நிறத்தில் காணப்படும். இதன் பின்புறம் ஆரஞ்சு மற்றும் கருப்பு நிறத்தில் உள்ளது. வால் மேலே கருப்பு மற்றும் ஆரஞ்சு மற்றும் கீழே வெள்ளை நிறத்தில் உள்ளது. சிட்டுக்குருவி போன்ற அலகினைக் கொண்டுள்ளது. இதன் மேற்புறம் கருப்பாகவும் கீழே வெளிர் நிறத்திலும், கால்களும் பாதங்களும் இளஞ்சிவப்பு நிறத்திலும் காணப்படும்.

வாழ்விடம்
---------

காடில்வெசுகி காட்டுச்சில்லையின் இயற்கை வாழ்விடம் மிதமான புதர் நிலமாகும்.

மேற்கோள்கள்
-----------

1. ↑  BirdLife International (2018). "*Emberiza godlewskii*". *IUCN Red List of Threatened Species* **2018**: e.T22720899A132004461. doi:10.2305/IUCN.UK.2018-2.RLTS.T22720899A132004461.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1011320
* விக்கியினங்கள்: Emberiza godlewskii
* ADW: Emberiza\_godlewskii
* Avibase: EF5E57267BFFEC64
* BirdLife: 22720899
* BOLD: 93235
* ஈபேர்டு: godbun1
* Euring: 35770
* GBIF: 2491510
* iNaturalist: 9226
* IRMNG: 11278597
* ITIS: 559882
* IUCN: 22720899
* என்.சி.பி.ஐ: 460201
* Xeno-canto: Emberiza-godlewskii

 |
**பால் பிரெடெரிக் யோசப் போர்மாரியர்** *(Paul Frédéric Joseph Fourmarier)* பெல்சியம் நாட்டைச் சேர்ந்த ஒரு புவியியலாளர் மற்றும் கண்டத்தட்டு இயக்கவியல் நிபுணரும் ஆவார். இவர் 1877 ஆம் ஆண்டு டிசம்பர் மாதம் 25 ஆம் நாள் பிறந்தார். போர்மாரியரைட்டு என்ற கனிமம் இவரால் கண்டுபிடிக்கப்பட்டு இவரது பெயரே சூட்டப்பட்டது.
பெல்சியம் நாட்டின் பிராபண்டு மாகாணத்திலுள்ள லா அல்பே நகராட்சியில் பிறந்தார். 1899 ஆம் ஆண்டு இலீக் பல்கலைக்கழகத்தில் பட்டம் பெற்றார். இதே பல்கலைக்கழகத்தில் 1920 ஆம் ஆண்டு நிலவியல் பேராசிரியராக பணியாற்றினார். நிலவியலின் மடிப்பு கட்டமைப்புகள் மற்றும் பிளவு பற்றிய ஆய்வுகளில் இவர் நிபுணத்துவம் பெற்றார். அங்கிருந்த கானக மண்டலத்தின் மிகையமுக்க மலைத்தொடர்கள் குறித்து விவரித்தார்.1957 ஆம் ஆண்டு வொல்லாசுட்டன் பதக்கத்தையும் 1952 ஆம் ஆண்டு பென்ரோசு தங்கப் பதக்கத்தையும் போர்மாரியர் வென்றார்.. 1970 ஆம் ஆன்டு சனவரி மாதம் 20 ஆம் நாள் இவர் காலமானார்.

மேற்கோள்கள்
-----------

1. 1 2 3  "Fourmarier, Paul Frédéric Joseph". TheFreeDictionary.. பார்த்த நாள்: 15 May 2012.
2. ↑  "Fourmarierite Mineral Data". webmineral.com.. பார்த்த நாள்: 15 May 2012.
3. ↑  "Geological Society medal winners". The Geological Society of London. Archived from the original on 19 August 2010.. பார்த்த நாள்: 15 May 2012.
4. ↑  "Penrose Gold Medal". Society of Economic Geologists. Archived from the original on 28 December 2012.. பார்த்த நாள்: 15 May 2012.
**இந்திரநீல் மித்ரா** (*Indraneel Mittra*) இந்தியாவைச் சேர்ந்த ஒரு புற்றுநோய் ஆராய்ச்சியாளர் ஆவார். டாட்டா நினைவு மையத்தில் இவர் பேராசிரியராகப் பணிபுரிந்தார். இந்திய அறிவியல் அகாடமியின் உறுப்பினராகவும் உள்ளார்.

இந்திரநீல் மித்ரா தில்லி பல்கலைக்கழகத்தில் மருத்துவம் பயின்றார். 1971 ஆம் ஆண்டு அறுவை சிகிச்சை மருத்துவர்களுக்கான இங்கிலாந்தின் இராயல் கல்லூரியில் உறுப்பினர் ஆனார். 1977 ஆம் ஆண்டில் இலண்டன் பல்கலைக்கழகத்தில் முனைவர் பட்டம் பெற்றார். பின்னர் புற்றுநோய் ஆராய்ச்சியில் இரெனாடோ துல்பெக்கோவின் கீழ் பணியாற்றினார். இலண்டனில் உள்ள புனித பர்த்தலோமிவ் மருத்துவமனையிலும் பணியாற்றினார். பின்னர் இவர் மும்பை பல்கலைக்கழகத்தில் பேராசிரியரானார். மும்பையில் உள்ள டாடா நினைவு மையத்தில் எர்னசுட்டு போர்யசு நாற்காலியில் நியமனத்தைத் தவிர இலண்டன் பல்கலைக்கழக கல்லூரியில் பியர்சு கோல்ட்டு வருகை தரும் பேராசிரியரானார். புற்றுநோய்க்கான இயக்குநீர் ஏற்பிகள் மற்றும் உயிர்க் குறிப்பான்கள் ஆகியவை இவருடைய ஆராய்ச்சிப் பகுதிகளில் அடங்கும். மும்பையில் 150,000 பெண்களை உள்ளடக்கிய மார்பக மற்றும் கர்ப்பப்பை வாய்ப் புற்றுநோயைக் கண்டறிவதற்கான பெரிய அளவிலான கட்டுப்பாட்டு சோதனையை இவர் ஏற்பாடு செய்தார்.

மேற்கோள்கள்
-----------

1. ↑  "Dr Indraneel Mittra". Indian National Science Academy.

புற இணைப்புகள்
--------------

* Indian Surgeon’s Groundbreaking Cancer Research Saves the Lives of 1000s of Women
* Tata Memorial Centre

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| கல்விசார் | 
* Google Scholar
* ORCID

 |